רפואה פרטית > רפואה משלימה > קוטל יתושים טבעי: איך להרחיק יתושים בדרכים טבעיות?
קוטל יתושים טבעי: איך להרחיק יתושים בדרכים טבעיות?
הקיץ ממשמש ובא ועמו מטרד היתושים. לעתים נדמה שאין דרך להימנע מהם ומאותן העקיצות המגרדות והמציקות. יתושים הם מפגע לא רק כיוון שהם גורמים לגירוד חריף, אלא כיוון שבעת העקיצה הם עשויים להעביר מחלות ונגיפים העלולים להוביל לתמותה. לכן, אין זה מפתיע שיתושים הם החיה שהורגת הכי הרבה בני אדם מדי שנה.
מספר האנשים שמתים כתוצאה ממחלות המועברות על ידי יתושים מסתכם בכ-725 אלף בשנה. קדחת הנילוס המערבי, וירוס הזיקה ומלריה הם רק חלק מהמחלות שעלולות להיות מועברות באמצעות יתושים. לרוב המחלות קיימים טיפולים, אך עוד לא נמצאו תרופות יעילות ולכן הדרך הטובה ביותר היא להימנע מעקיצות יתושים ככל האפשר.
ישנם מגוון דרכים טבעיות למניעת עקיצות יתושים שיכולות לסייע רבות בחודשי הקיץ החמים. אך חשוב לזכור שהגורמים המשפיעים על עקיצות יתושים הם רבים וביניהם טמפרטורה, סוג דם ועוד. על כן, ניתן להפחית את העקיצות, אך לא למנוע אותן לחלוטין.
ויטמין B1, הנקרא גם תיאמין, הוא חיוני לפעילות תקינה של הגוף בהיבטים שונים. הוא מסייע בתהליכי הפקת אנרגיה, חילוף חומרים ותפקוד תקין של מערכת העצבים. כאשר ויטמין B1 מצוי ברמה מספקת בגוף, הוא מופרש דרך העור ומדיף ריח הדוחה יתושים ביעילות רבה. ריח זה אינו מורגש על ידי בני האדם ולכן ויטמין B1 מהווה דרך פשוטה ויעילה להרחקת יתושים.
מזונות המכילים רמות רבה של B1 הם קינואה, ברוקולי, כוסמת, שיבולת שועל, תרד וזרעי חמנייה. כמו כן, בשמרי בירה כמות גדולה במיוחד של ויטמין B1 שיכולה להיות מספקת כדי לדחות יתושים. שמרי בירה נפוצים במטבח הטבעוני כתחליף לחלבון וניתן למצוא אותם לרוב בצורת אבקה. טעמם מזכיר גבינה ולכן ניתן להשתמש בהם להקרמת תבשילים או בתור תבלין לסלטים.
מקור הפטרוזיליה מדרום אירופה והוא נפוץ מאוד במטבח הישראלי, בעיקר בתור תבלין. אך לא רבים יודעים שהפטרוזיליה עשירה בוויטמינים, מינרלים וסיבים תזונתיים, ההופכים אותו לצמח בעל יכולות בריאותיות מגוונות. ביניהן הפחתת לחץ דם גבוה, ריח רע מהפה, בעיות בעיכול ובדרכי השתן.
מעבר לכל אלה, הפטרוזיליה מסוגלת למנוע גם עקיצות יתושים, בייחוד כאשר משלבים אותה עם חומץ תפוחים. לחומץ תפוחים סגולות רפואיות רבות, לרבות הרגעת העור ומניעת עקיצות יתושים. ניתן לכתוש חופן פטרוזיליה בעלי ומכתש או במסחטת מיץ, יחד עם כ-120 מ"ל חומץ תפוחים. להמתין מספר שעות , לסנן, להכניס לבקבוק ספריי ולמרוח על הגוף. כדאי להשאיר את התערובת במקרר לשימוש חוזר. ניתן להוסיף שמן ריחני, באם הריח חזק מדי. אם בכל זאת נעקצתם, ניתן למרוח חומץ תפוחים על העקיצה להרגעת הגירוד.
לשום מיוחסות שלל סגולות רפואיות, ביניהן חיזוק הקיבה, הקלה בהצטננות, חיזוק המערכת החיסונית, חיטוי טבעי ועוד. מעבר לכל אלה, אכילת שום יכולה לסייע להרחיק יתושים. כדאי לבחור בשני שיני שום גדולות ולשטוף אותן במים קרים. כדי להקל על הבל הפה לאחר האכילה, ניתן ללעוס עלי פטרוזיליה.
האם תכשירים דוחי יתושים בטוחים לילדים?
ישנם מגוון של שמנים ריחניים שהוכחו כיעילים בהפחתת עקיצות יתושים. שמנים אלה מורכבים מצמחי מרפא ולהם יתרונות רפואיים רבים. ניתן למרוח אותם על הגוף, או להשתמש בהם לריסוס משטחים כמו אזור המיטה, ספות וריהוט אחר. ניתן להשתמש בשמנים כמו ציטרונלה, לבנדר וגרניול (הנקרא גם גרניום לימוני). נידוף או בעירה של שמנים אלה יכולים לסייע רבות במניעת עקיצות יתושים. מומלץ להיוועץ בארומתרפיסט מוסמך טרם השימוש בשמנים.
ראש המכון לטיפול באמנויות מכללת דוד ילין ירושלים. מטפלת באמנות, מדריכה רשומה.